KNJIGA ŽIVOTA
MUZEJ
Posljednja današnja grupa.
Zašto je nitko drugi neće?
VODIČ
U sridu.
Bok, totalno stari starče!
Muzej? Još jedan?
Mrzim stvari.
Jao meni. -U redu je, Thomase.
Ja ću ih preuzeti.
Jesi li sigurna?
Mislim da su ovo učenici u kazni.
Budi bez brige. Snaći ću se ja s njima.
Otiđi na pauzu.
Hvala.
Za mnom, djeco.
Hej, gospođo! Vrata muzeja su tamo.
Da, jesu, ali vi niste kao druga djeca.
O, ne, ne, ne.
Vi morate vidjeti nešto posebno.
Iza ovih je vrata.
Vidite nešto čega nema.
Je li?
Ili vi ne vidite nešto čega ima?
Opa.
Dođite.
Dakle, danas je 2. studenoga.
Zna li itko od vas zašto je to važan datum?
To je Taco utorak!
Ne.
Dan za prežderavanje slatkišima iz Noći vještica?
Ne. Danas je Dan mrtvih. -Čekajte.
Je li to državni dan zombija ili što?
Ne smijete ovuda!
Oboje ćemo nadrapati. Zbog drevnih pravila...
Muzejske uprave.
Pa, možda bih i mogao zažmiriti na jedno oko, moja...
Draga.
Gledajte, djeco, velebnu ljepotu...
Meksika!
Opa!
Ovo ovdje je skroz ludo.
Koliko lubanja!
Bar taj dio nije jadan.
Opa!
Kakva je to knjiga?
To je Knjiga života.
Cijeli je svijet sazdan od priča.
A sve te priče nalaze se upravo ovdje.
Ova knjiga sadrži mnoge istine.
Neke su zaista istinite.
"Bitka na dan Cinco de Mayo?"
Kao majoneza! Obožavam majonezu.
A neke baš i nisu.
El Chupacabras, legendarni sisač koza?
Moram si ga nabaviti.
Iako ćete možda sumnjati u dio ovih priča,
jedno znamo sa sigurnošću.
Meksiko je centar svemira.
A jednom davno, u centru Meksika,
nalazilo se ubavo mjestašce San Ángel.
Churros! Churros!
Glazirani churros!
Dakle, prirodno, budući da je San Ángel bio centar svemira,
točno ispod njega ležala je...
Zemlja upamćenih.
Svečarsko i čarobno mjesto za one koji žive i dalje
u sjećanjima najmilijih.
A pod njom...
Leži Zemlja zaboravljenih.
Žalosno i samotno odredište za one nesretne duše
koje više nitko ne pamti.
Ali da bih mogla započeti našu priču kako treba,
morate upoznati dvoje čarobnih vladara tih predjela.
Tko je to?
To je Katrina.
Sva je od šećera i slatkiša.
Kako je lijepa.
Pa je, zar ne?
Ona voli cijelo čovječanstvo
i vjeruje da su njegova srca čista i iskrena.
A to je Xibalba.
Taj dopadljivi zloćko smatra da čovječanstvo i nije naročito čisto, kao što nije ni on.
Izgleda jezovito.
Da, sav je od katrana i sveg ljigavog na cijelom svijetu.
Jako je...
Zgodan.
Kakav je to bradonja smradonja?
Pa, to je Svjećar. On drži sve u ravnoteži.
Sav je od voska, a brada mu je puna oblaka.
Oblaka?
U redu. Da vam pokažem nešto drugo.
Sve ove drvene figurice
predstavljaju prave ljude u našoj priči, poput vas i mene.
Opa.
I tako počinje naša priča.
Na dan koji se u Meksiku zove...
Dan mrtvih.
Nema povlačenja.
Nema predaje!
Na taj svečani, čarobni dan,
obitelji donose hranu i žrtve
na oltare najmilijih.
To je kao sto rođendanskih proslava.
Da, je.
A ovog konkretnog Dana mrtvih,
nakon stoljeća provedenih u progonstvu,
Xibalbi je dojadilo.
Stvarno, draga,
pojma nemaš kako je hladna i zlobna postala Zemlja zaboravljenih.
Baš kao tvoje srce, Xibalba.
Baš kao tvoje srce.
Zašto ja moram vladati pustopoljinom,
dok ti uživaš u beskrajnoj fijesti u Zemlji upamćenih?
Jednostavno nepravedno.
Xibalba!
Što? Pa vrijeme mu je.
Više-manje.
Ne danas, ljubavi.
Hajde, draga. Zamijeni se za zemlje sa mnom.
Preklinjem te!
Jako si sladak kad preklinješ.
Ozbiljno ti kažem. Grozno mi je tamo.
Hej. Tamo si zato što si varao!
Odredio si svoju sudbinu tom okladom.
Nisi onaj u kog sam se zaljubila
prije onoliko stoljeća.
Pustimo se prošlosti, ljubavi.
Nego, čuj, nešto si mislim...
Može još jedna mala oklada?
Misliš da možeš smiriti oganj mog bijesa novim klađenjem?
Što točno imaš na umu?
Daj da vidimo večerašnji jelovnik.
Vidi tamo, ljubavi. Klasična smrtnička dilema.
Dva dječaka. Najbolja prijatelja, k tome.
Zaljubljena u istu djevojčicu.
Ne boj se, senorita. Stiže tvoj junak!
Ma je li?
Kako se usuđuješ prekinuti gitarista?
Djevojka je moja.
Nikad!
Moja je.
Ne pripadam
nijednome.
Opa.
Čini se da se možemo okladiti. Koji će je dječak oženiti?
Pa dobro.
Oboje ćemo izabrati jednog dječaka za svojeg prvaka.
Krenimo im poželjeti sreću.
Marija, zar nisi u kazni?
Moj otac pretjeruje.
Kako sam trebala znati da se kokoši ne vole kupati?
Bez brige. Zna on da te večeras štiti pravi muškarac.
Nisi ti ni blizu.
Ali imam brkove.
Da, kao i tvoja baka.
Marija.
Manolo!
Dođi, sine.
Majka bi se jako ponosila tobom.
Misliš da će se noćas vratiti?
Carmen je ovdje.
Ali prije u smislu...
Toplog osjećaja koji te obuzme kad su najmiliji uz tebe.
Sve ove obitelji nekoga su izgubile.
Ali dokle god ih se sjećamo
osjećamo njihovu prisutnost,
bar na jednu noć godišnje.
Samo sam mislio da ću je možda vidjeti barem još jedanput.
Uvijek je mirisala kao cvijeće.
Sjećam se kako je pjevala.
Bila je to dobra žena.
Nedostaje mi, strahovito.
Samo se umiri, i osjetit ćeš je.
Tvoja majka je ovdje, zajedno sa svim našim precima.
Dokle god ih pamtimo, s nama su.
U trenutku kad ih zaboravimo, oni istinski nestanu.
Osjećam ih.
Dobri ljudi,
mogu li, molim vas, dobiti malo vašeg kruha?
Jako sam gladna.
Mama bi vam ga sigurno dala.
Zar ne, tata?
Hvala ti, dušice.
Zauzvrat imaš moj blagoslov.
Bilo ti srce zauvijek čisto i hrabro.
Kako se kaže, Manolo?
Hvala vam, senora. Hvala vam.
Ah, Manolo.
Uvijek besplatno daje stvari.
Zar ne, tata?
Joaquinov otac, satnik Mondragón,
poginuo je u borbi protiv
strašnog bandita zvanog Chakal.
Tko je to tu?
Mladi gospodine, mogu li, molim vas, dobiti malo vašeg kruha?
Jako sam gladan.
Kruh je za mog oca.
I baš je ukusan.
Pa, možda biste se htjeli zamijeniti za njega?
Za staru medalju? Dajte, molim vas.
Nije ovo obična medalja, dečko.
Dokle god je budeš nosio, nitko ti ne može nauditi.
A dat će ti i nemjerljivu hrabrost.
Stvarno?
Dogovoreno.
Ali drži je skrivenu.
Jedan banditski kralj
neće prezati ni od čega da ponovno dođe do nje.
Banditski kralj?
Hoćete reći, Chakal?
Kamo se djenuo?
Dakle, ovako. Ako moj dečko oženi djevojku,
ja ću napokon vladati Zemljom upamćenih.
A ako moj dečko oženi djevojku, ti ćeš se...
Prestat ćeš se miješati u ljudske poslove!
Što?
Pa ne mogu ja to!
Daj, to mi je jedina zabava na svijetu!
Onda klađenje otpada.
Pa dobro, draga.
Prema drevnim pravilima...
Oklada nam vrijedi.
I tako je počela najveća oklada u povijesti.
Manolo protiv Joaquina za Marijinu ruku.
Čekajte. Znači, ti drevni bogovi izabrali su tri mala djeteta da...
Zastupaju cijeli svijet?
Da. Prilično suludo, zar ne? -Da!
Nastavite, gospođo.
Jako si sladak.
O, ne.
Ne dok sam ja na straži.
Moramo osloboditi životinje!
Dajte, dečki!
Oslobodimo ih!
Da! -Čekaj, Marija!
Nemoj!
Stanovnici San Ángela, molim vas!
Preklinjem vas.
Nakon Revolucije,
treba nam više dobrovoljaca za članstvo u ovoj moćnoj brigadi!
U junačkoj brigadi koja će nas zaštititi od Chakala.
Stiže Chakal!
Sloboda!
Marija, što si to sad učinila?
Pustite slobodu da prođe!
Stojte!
O, ne!
Opa.
Ajoj.
Nema povlačenja.
Nema predaje.
On ima dar.
Sjajna forma, sine.
To je moj sin!
O, hvala ti, Manolo.
Gracias
Jao meni.
Što sam propustio?
Dobro ste?
Spasio si mi život.
A ja...
Tiho dok pričam.
Ali ja... -Tiho.
Toj curi se crno piše!
Ajoj.
Marija!
Oprosti mi, tata.
Samo što sam...
Manolova gitara.
Marija!
Ovoj buntovničkoj gluposti sada je kraj!
Imaš postati prava dama.
Zašto?
Jer ja tako kažem!
Šaljem te u Španjolsku.
Sestre iz samostana Vječnog plamena kreposti
dovest će te u red.
Što? -Ali, tata!
Ne, odluka je pala. Idi sada kući!
Joaquine, uvelike si sličan ocu.
Mjestu bi dobro došao novi junak.
Dođi.
Ti si mi kao sin kojeg nikad nisam imao.
Sinko, tvoj otac mi je bio kao brat.
Kamo si ti pošao?
Ne može poslati Mariju od nas.
Pa, očevi rade najbolje za svoju djecu.
Dođi sa mnom.
Vidio sam kako si se borio protiv zvijeri.
Osvjetlao si našim precima obraz.
Misliš da sam zadivio Mariju?
Mariju i svaku u mjestu.
Pričalo se da sam najveći matador u povijesti naše obitelji,
ali ti, sine moj, bit ćeš najveći Sánchez svih vremena!
Pjesme će se pisati o tebi!
A ja ću ih pjevati!
Samo malo, što?
Ja ću ih pjevati.
Sine, glazba nije doličan posao za jednog matadora Sáncheza.
Ali želim biti glazbenik.
Ne. Pamet u glavu.
Obuka ti počinje sada.
Tvoj djed Luis podučio me dok sam bio tvojih godina.
Čekaj, zar te nije tada bik bacio u komu?
Ah, uspomene.
Moj jedinac borit će se protiv bijesnih zvijeri od pola tone.
Obiteljska se tradicija nastavlja.
Jej.
I tako je stigao dan Marijinog odlaska na školovanje u inozemstvu.
Troje prijatelja prestat će postojati.
Adiós, Marija
Piši mi.
Idem ja onamo.
Nedostajat ćete mi vas dvojica.
Bit ćemo tu i čekati te.
Koliko god bude trebalo.
Nikad ne prestani svirati, okej?
A ti.
Nikad se ne prestani boriti za ono što je ispravno.
Donio sam ti poklon. Bolje da ga odmah otvoriš.
Samo malo. Trebalo je donijeti darove?
Nazvao sam ga Chuy.
Brinut će se za tebe.
Sjećam te se.
Rekoh, dobro će ti doći da bar djelić mjesta pođe s tobom.
Hvala.
Stvarno, nisu mi rekli da ponesem dar.
Možeš mi pridržati Chuya?
Da ti se iskupim za slamanje gitare.
Svi u vlak!
Moram poći.
Ne zaboravi me!
Marija!
Tvoj šeširić!
Uvijek sviraj iz srca Marija
Marija!
Kad se vratiš...
Ja ću ti pjevati!
A ja ću se boriti za tebe!
Godine će proći prije nego što opet vide Mariju.
Čekat ću tebe.
Hrabar ću bit
Kao i jak
Je'n, dva, tri.
Glavom se služit'
Zajedno sa srcem
Zatomi mi put
I uperi oči
Je'n, dva, tri! Je'n, dva, tri!
Upregni mi um
Laž neće doći
I kleknut ću
Čekati zasad -Hej, Manny!
Kleknut ću
Upoznat tlo -Da! Baš kao i tvoj otac!
Jer čekat ću Čekat ću tebe
I tako se dokrajči bik!
I čekat ću
Čekat ću tebe
I čekat ću Čekat ću tebe
Čekat ću, čekat...
Neću čekati na tebe!
Tata, išao sam.
Nakon dugogodišnjeg učenja, Manolu je otac organizirao prvu koridu.
Koja je, kako se posrećilo,
pala na dan Marijinog povratka.
Čekaj, tata!
Cijele noći sviraš s braćom mariachima! Hoćeš završiti kao ti glupani?
Okej, Manny, čekat ćemo te vani.
Mislim da nas g. Sánchez ne voli. -Misliš?
Tišina, lijenčine!
Živiš pod mojim krovom, živiš pod mojim pravilima.
Bit ćeš matador!
Tata, ovo je moj život.
Svi Sánchezi su matadori!
Baš svaki od nas.
Bila sam zvijer u areni. Zvijer!
To ti je u krvi. To ti je suđeno.
Koliko ti puta moram to reći?
To nisam ja. To si ti.
Sine, Joaquin je možda junak mjesta,
ali ti ćeš danas biti junak arene.
Ako ti, za promjenu, pođe za rukom dokrajčiti bika.
Ali dokrajčio je bika neki dan na vježbi!
To se ne računa.
Ne. Ubijanje bika je pogrešno.
Evo ga opet.
Ta današnja djeca. S tom dugom kosom i odbijanjem ubijanja.
Odlazim odavde.
Zar ne voliš svoju obitelj?
Onda sredi tog bika, sine.
Nemoj nam osramotiti ime.
Samo budi pravi Sánchez!
Sine...
Neće on to učiniti.
Hej, Manolo!
Nema povlačenja.
Nema predaje.
Vraća se junak San Ángela!
Joj, ma daj.
Neću valjda propustiti tvoju prvu koridu.
A i Marija je tu!
Jesi li je vidio? Jedva čekam da vidi ove bebice.
Znači, vratila se samo da tebe vidi?
Daj, nisi...
Ti imaš svoje medalje, ali ja imam arenu.
Vidjet ćemo što je Mariji draže.
Dobro da napokon ozbiljno shvaćaš borbu s bikovima.
Čekaj da me vidiš u areni. Tamo sam sada stvarno u svom elementu.
Pravo Sánchezovo muško.
U povelikim sjenama živimo, a, stari?
U golemima.
Hej, brate, neka bolji osvoji Mariju.
Joaquin!
U čast Marijina povratka iz Europe,
mjesto je primilo rijedak posjet svoga najplemenitijeg sina,
sada odlikovanog junaka.
Kažu da Joaquin ide od mjesta do mjesta i spašava ih od bandita!
To!
Ma to je moj momak.
Dobar dan, generale.
Kako dične brčine imate.
Prema očekivanju,
sve je mještane zanimalo vidjeti u što je mlada Marija izrasla.
Vratio se dragulj našeg mjesta.
Pomagat će nam u sirotištu.
I čujem da čita knjige, ono, iz zabave.
Taman posla!
Senorita Posada.
Zdravo, Joaquine.
Baš mi te je lijepo vidjeti.
I tako je prirodna!
Što?
A kažu da bi Manolo
mogao biti najveći Sánchez svih vremena!
To!
Ma to je moj momak!
Što?
Posvetio bih ovu koridu gospođici
Mariji Posada.
Sretan ti povratak, senorita.
Alergičan sam na ubijanje!
Pogotovo u lice!
E to je pravi Sánchez!
Manolo!
Opa.
To je moj sin!
Manolo! Manolo!
Hajde, sine.
Za mene.
Za našu obiteljsku tradiciju. Budi pravi Sánchez!
Ne.
Ubijanje bika je pogrešno!
Vidiš?
Rekla sam ti da neće.
Bravo!
Ne moramo ubiti bika!
O, ne. Manolo.
Adiós, Marija.
Manolo.
Manolo. Ustaj!
Oprosti, tata. -Ne pogoršavaj stvar isprikama!
Sánchezovo muško nikad se ne ispričava! Nikad!
Baš nikad.
Ako poziv matadora znači
da moram ubiti bika...
Pa, onda ja nisam matador.
Ne. Nisi ni Sánchez.
Pobjeda!
Sirotan nije ni imao izgleda, draga.
Dobra igra, doduše.
Nije još završila.
Jao, Marija.
Kad si prije bila tu
Ne mogoh te pogledat
Kad pravi si anđeo
Pa ću se rasplakat
No ja sam jad
Ja sam čudak
Što uopće tražim tu?
Ne pripadam tu
Ne pripadam
Manolo.
Marija!
Što se to dogodilo?
Ne znaš ti žene, ljubavi.
Te večeri je general Posada priredio veliku proslavu povratka Marije.
Ali, znate, imao je veće planove.
Za Joaquina!
Velikog junaka!
Šteta da si samo na par dana u mjestu.
Da bar postoji neki razlog da ostaneš.
Poput posebne djevojke.
A, Marija?
Tata!
Što? Što sam rekao?
O, moj otac.
Divno mi te je opet vidjeti, Joaquine.
Gledaj ti te brkove. I sve te medalje.
Za što si dobio ovu?
Ni za što! Ni za što.
Što? Nisam...
A da mi pričaš još malo o Europi?
Bilo mi je predivno.
Bilo je puno prekrasne glazbe, likovnih djela i knjiga. Čudesno.
Književnost, likovnost, čudesnost.
Zvuči kao da si štošta naučila, Marija.
Sigurno ćeš jednoga dana
jako, jako, jako usrećiti nekog muškarca.
I nadam se da će brkovi tog muškarca, ili medalje,
jako, jako, jako, jako usrećiti tebe.
Ma je li?
Pa, da.
Iza svakog muškarca s čudesnim brkovima stoji lijepa žena.
O, da.
A ja ću mu kuhati i spremati za njim
i uvijek mu stajati na raspolaganju.
To zvuči jako dobro. To baš zvuči jako dobro.
A ti zvučiš... Baš si jako zgodna.
Ti se šališ?
Ajoj.
Tome tebi služi žena?
Samo za usrećivanje muškarca?
Da.
Pa, ne znam.
Mislim da sam ostala bez teka.
Ne, molim vas, molim vas, ne ustajte.
Ako biste me ispričali, moram vidjeti kako je Chuy.
To je moj praščić.
Moram se malo družiti s nekim... civiliziranim.
Prgavu si sebi izabrao!
Tako treba, Joaquine! Jako duhovito.
Ne mogu vjerovati da je general pozvao cijelo mjesto!
Izuzev tebe, Manolo.
Žao mi je, buraz.
Pozvao je čak i nas.
A nas mrzi.
Nema nade. Joaquin mi ju je preoteo.
Okej, slušaj. Samo joj otpjevaj pravu pjesmu
i, vjeruj mi, sve će ti se okrenuti u četiri kitice.
Već smo bili u četiri krčmice!
Dvaput!
Samo malo. Znam točno što trebaš odsvirati.
Da je romantično
i otmjeno...
Ali uz pregršt dostojanstva.
Ti imaš što mi treba
Al' kažeš, samo je prijatelj
O, mala, ti...
Opa, to ju je skroz očaralo.
Nije mi jasno. Ta stvar uvijek pali.
Čak i kod moje žene.
Čekaj. Oženjen si?
Smislio sam! Prati me.
Hoćeš moje tijelo? Misliš da sam seksi?
Dođi, mami, reci mi
Jako romantično, Pepe.
Samo to znam.
Okej, ja sam na redu!
Je'n, dva, je'n, dva, tres, cuatro!
Cura je svakako predobra za tebe, buraz.
Hej, idemo jesti!
Uvijek sviraj iz srca Marija
Previše volim te
Da živim uz ljubav neuzvraćenu
Previše volim te
Nebo mi je svjedok
I stvarno je to
Da pripadam znam
Dok ovo pjevam
Ta svevišnja ljubav je naša
Jer previše volim te
Živim za tvoje dodire
Šapćem ti ime iz noći u noć
Previše volim te
Taj osjećaj pravi Sad daje mi moć
Da pripadam znam
Dok ovo pjevam
Ta svevišnja ljubav je naša Jer previše volim te
Nebo ime ti zna I molim mu se
Da dovede te do mene
Bez tebe dijela sebe nemam
Da postaneš moja, borit ću se
Previše volim te
Nebo mi je svjedok i stvarno je to
U duši si mi
Srcu idem ti
Ta svevišnja ljubav
Je moja Jer volim te
Ta svevišnja ljubav je tvoja Jer volim te
Ta svevišnja ljubav je naša
Ako voliš me ti
Mislio si da će biti tako lako?
Da znaš da jesam.
Manolo!
Pričekaj, evo me.
Joaquine.
Što to radiš? -Marija...
Hoćeš li se udati za mene?
Da.
Bez brige, tvoj otac je već rekao da smiješ.
On je... što?
Tko bi nas drugi mogao zaštititi od Chakala?
Što sam propustio?
Samo malo.
Je li te i on zaprosio?
Ne.
Jesi li namjeravao?
Što?
Pa, ja sam je prvi zaprosio. Zato se, ne znam, idi boriti s bikom.
Vas dvojica se glupo ponašate!
Čekaj, zar i ja?
Kako si jak, Joaquine.
Hvala, puno vježbam.
Volim te, znaš to.
Ali kako ćeš štititi Mariju ako ni bika ne možeš dokrajčiti?
Jesi ga, Joaquine!
A da? Pa, ti nikad nećeš biti toliki junak kao tvoj otac!
Nisi imao povoda za to.
Ne maši mi prstom pred licem.
Ne pokazuj na mene! -Najbolji sam pokazivač na svijetu!
Kako glupo, kako djetinjasto.
Joaquine!
Navali, buraz!
Manolo!
Što?
Htio si bendžo? -Gledaj ga!
Dobio je gitaru. Što ćeš sada?
La música! Baš se bojim!
Naučit ću te lijepom ponašanju.
Joaquin!
Jesam li spomenula da sam učila i mačevanje?
Dobro. Riješit ćemo to kasnije.
Bilo kada. Bilo gdje.
Stvarno, dečki?
Ne!
Ne idi, Joaquine!
A ako dođu bandidosi?
Dolaze bandidosi!
A Joaquin je otišao!
Gotovi smo
Drhtite od straha pred moćnom Chakalovom vojskom!
Žene i djeco, idite u crkvu!
Muškarci, mi ćemo otjerati Chakalove bandite!
Tko je sa mnom?
Ovo nije dobro.
Slušajte me, kukavice jedne!
Ovo su Chakalovi zahtjevi!
"Predajte nam svoje kokoši,"
"novac,"
"slaninu,"
"staklenke,"
"vosak za brkove."
Ovo izgleda kao "droplje", ali mislim da piše "dragulje".
Da, dragulje.
Uglavnom, ako nam date sve to,
onda možda nećemo spaliti
cijelo vaše mjesto.
Hoćete mjesto? Morat ćete prvo poraziti mene!
Hej, ružni!
A da se suprotstaviš pravome muškarcu?
Sa zaista fenomenalnim brkovima!
Joaquin!
Hvala nebesima da si tu!
Evo, pridrži mi ovo.
I ovo. I ovo.
A ako ti je preteško, slobodno to predaj Mariji.
Ja sam Joaquin, sin satnika Mondragóna!
Večeras je mjesto San Ángel
pod mojom zaštitom.
Nastradat ćete.
Drž' ga, Plomo!
Joaquin!
Tko želi još?
Drž' ga!
Hej, curo.
Blesane jedan.
U redu, ovo baš nimalo ne boli.
Prelijepi junak!
Ima Medalju vječnog života!
Joaquin!
Povlačenje!
I da se više niste vratili!
Da! Bolje bježite!
Bio si nevjerojatan.
Da, zaista si junak.
Možda bismo sada
mogli nastaviti naš razgovor, Senorita Posada?
Marija, molim te, za dobrobit mjesta.
Bez Joaquina bismo bili
prepušteni Chakalu na milost i nemilost.
Nego... da mi ispričaš ponešto o ponekoj svojoj medalji?
Pa, ovu sam dobio jer sam jednom rukom porodio bebu
dok sam se drugom hrvao s medvjedom. Sitnica.
Ma daj. Naravno da će izabrati Joaquina.
A jeste vidjeli te brkove?
Jesi ti lud?
Marija to radi da zaštiti mjesto.
Dužnost joj je važnija od srca. -Da.
Život živima stvarno zna biti težak.
Neuspjeh i u areni i izvan nje.
Cijela obitelj Sánchez jako bi se
razočarala tobom.
Molim te, ne govori mi to.
Slušaj. Voliš li Mariju?
Onda se bori za nju, kao muško!
Prekasno je. Joaquin ju je već zaprosio.
E, to je pravo muško. -Tišina, Carlose!
Manolo...
Ako Marija nije prihvatila Joaquinovu prosidbu,
onda ju je odbila.
Što ćeš onda ti tu učiniti, sine?
Nakon što je u boju ukrao Xibalbinu čarobnu medalju,
Chakal se uzdigao do položaja banditskoga kralja.
Ali kad mu ju je Xibalba preoteo, Chakal se posve pogubio.
Pronašli smo medalju! Medalju vječnog života!
Nalazi se u mjestu San Ángelu.
Jesi li siguran? -Kunem se! Kunem se!
Junak ljepotan nosi je da zaštiti mjesto!
Izgledala je točno onako.
Okupi moje ljude.
Jašemo na San Ángel.
Vratila si mi se, medaljo.
...ovu za spas siročadi iz požara,
a zatim i kolijevki, a zatim i igračaka.
A spasio sam i psića od trna u šapici.
Ovo je medalja za onog s najviše medalja.
Pa, evo nas.
Hvala na krajnje sveobuhvatnom govoru posvećenom tebi.
Imam nešto za tebe, Marija.
Baš lijepo od...
Mariji s ljubavlju: Joaquin
Opa.
Nemam riječi.
Znam. Zar ne? Često to čujem.
Laku noć, Joaquine.
Čekaj. Marija.
Da?
Moj šeširić.
Čuvao si ga cijelo ovo vrijeme?
On mi je... pa, on mi je davao snagu.
Što se prosidbe tiče, bi li makar razmislila o njoj?
Laku noć, Joaquine.
To! To, to, to!
Joaquine, zakon si!
To!
Nađimo se na mostu u zoru.
Ne mogu. Otac mi neće...
Molim te, Marija. Preklinjem te.
Dođe li sama,
izgubit ću okladu.
Riješi mi ovo, prijateljice stara.
Manolo.
Mudri kažu da
Samo budale srljaju
Al' ne mogu se
Ne zaljubit' u tebe
Al' ne mogu se
Ne zaljubit'
u tebe
Ovo je... Ovo je to što sam ti htio pokazati.
Kako je lijepo.
To što sad osjećaš
osjećam i ja kad god sam s tobom.
Ne mogu ti ponuditi prsten.
Ne mogu ti dati ništa osim svoje ljubavi.
O, Manolo.
Možda nisam junak mjesta, Marija,
ali svim ti se srcem kunem
da te nikad, baš nikad neću prestati voljeti.
A ja nikad neću prestati voljeti
onoga koji svira iz srca.
Zmija! -Ne!
Marija!
Ne.
Upomoć!
Što si to učinio, Manolo?
Došla je zmija i...
Mrtva je.
Zašto je nisi zaštitio?
Marija!
O, ne. O, ne!
Za sve si ovo ti kriv! Odlazi!
Ili ću te, tako mi svega...
Kćerkica moja.
Što si to učinio, dječače?
Što si to učinio?
Trebala je ugristi mene.
Da. Trebala je.
Ne!
Marija je umrla?
Ne može tako!
Kakva je ovo priča? Mi smo mala djeca!
Dok je nebo lilo kišne suze,
Manolo se vratio po svoju gitaru.
Nikad je više neću vidjeti.
Jesi li siguran?
Želiš opet vidjeti Mariju?
Svim srcem.
Razmisli o svojim riječima.
Dječače.
Uvijek sviraj iz srca Marija
Svim srcem.
Učinjeno je.
Marija...
Ne!
Zar i Manolo?
Što je to s Meksikancima i smrću?
Ali ne može završiti ovako. Zar ne?
O, slatko moje dijete, nije ovo kraj.
Dobrodošao u Zemlju upamćenih!
Uspio sam stići.
I to na Dan mrtvih.
Gdje je...
Isprva ćeš biti malo dezorijentiran.
Ne pokušavaj sve shvatiti odjednom.
Počnimo od tvog imena.
Marija Posada!
Stvarno?
Kakva sve luda imena neće roditelji nadjenuti djeci.
A Marija Posada nije mi na popisu.
Ne, ne.
Tražim Mariju Posada.
Zovem se Manolo Sánchez.
Još jedan Sánchez?
Čovječe, obitelj im samo raste.
Moja obitelj! Uz nju ću naći Mariju!
Možeš li me odvesti do nje?
Ništa mi ne bi bilo draže nego opet spojiti mladi par.
Samo se drži!
Znaš, tu sam već godinama.
Čekam ljubljenu slatkicu.
Bok, slatkiću!
Prebrzo! Idi!
Zemlja upamćenih bila je živopisna i radosna!
Sve je bilo kao na površini,
samo šarenije,
ljepše i svečarskije!
A na Dan mrtvih
tamo je sve prštalo od beskrajnih proslava i spektakularnih parada.
Eno, obitelj ti je u onoj.
Opa.
Pridruži im se!
Ma to!
Još jedan matador Sánchez.
Ti si...
Čudesni Carmelo Sánchez!
Da, bio sam znamenit
po borbi protiv bikova bez krpe!
Krpe su za kukavice!
Možeš li mi pronaći Mariju Posada?
Katrina ti može pomoći. Ona svima pomogne. Pričekaj.
Veliki Jorge Sánchez!
Tebi na usluzi!
Bio sam znamenit po borbi s bikovima
samo s jednom rukom i jednom nogom.
Ruke i noge su za kukavice!
Ti si Manolo, onaj koji svira gitaru.
Da, taj sam.
Znaš, dok sam bio mlađi, sanjao sam o pjevanju u operi.
Je li?
Ali, kao što znaš,
glazba nije posao dostojan matadora Sáncheza.
Ista priča.
Zgazili su nam snove. Urnebesno.
Novi je. -Podsjeća me na mene.
Samo nije tako zgodan.
Naravno!
To je Luis "Premačo" Sánchez!
Bio sam znamenit
po borbi protiv tri bika odjednom!
Jedan bik je za kukavice!
Djede! Ja sam, Manolo.
Manolo? Kako mi je drago što te vidim.
Zašto sramotiš obiteljsko ime? Sviraš gitaru!
Jednog bika nisi mogao dokrajčiti?
Ispao si klaun.
Oprosti, bratiću Chucho.
Sretno nam stigao, sine.
Majka će ti biti jako sretna kad te vidi.
Mama?
Manolo.
Mama.
Manolo!
Strahovito si mi nedostajala.
Da, sine, kao da sam imala rupu u srcu.
Strašno sam te dugo čekala.
Ali prekratko!
Što ti tu radiš?
Došao sam opet pronaći svoju životnu ljubav.
Oduševit će te Marija, mama.
Sigurno.
Manolo, pljunuti si otac.
Baš si markantan ispao.
A postao sam i matador, baš kao što si htjela.
Ja? Jesi ti lud?
Zar nisi ništa naučio iz obiteljske prošlosti?
Što? Ali tata kaže...
Joj, taj Carlos.
Samo čekaj da on dođe ovamo.
Hajde sad, sine!
Narode, ovo je moj sin Manolo!
A ovo su tvoje sestrične Adelite. Borile su se u Revoluciji.
I pobijedile. -Ma daj!
Hej, bratiću.
Sad sam s cijelom obitelji Sánchez.
I s tobom, Mama.
To je nevjerojatno.
Ovo je Katrinin dvorac.
Ne vidim ga.
Divljak.
Dođi, ona će ti pomoći pronaći moju novu snahu.
Kako je lijep!
Ma ovo je dvorac!
Oduvijek smo bili Katrinini miljenici.
Znaš kako matadori očijukaju sa smrću, a?
Zato nas tu dolje i ima ovoliko.
Katrina priređuje veliku proslavu Dana smrti za sve!
Divljak.
Upitaj je, sine.
Gospođo, možete li mi pomoći da pronađem Mariju Posada?
Nitko ti tu ne može pomoći, matadoru.
Zemlja upamćenih ima novog vladara!
Koga, pitaš? Ma, mene maloga.
Opet ti?
Ali Katrina nikad ne bi predala svoj predio tebi.
Izgubila je okladu.
Ah. To je već moguće.
Ova zemlja je napokon moja!
Samo zahvaljujući tebi, Manolo.
Što?
Katrina se kladila da će se Marija udati za tebe.
Ja sam se kladio da će se Marija udati za Joaquina.
A budući da tebe više nema,
Marija će se udati za Joaquina samo da, znaš, zaštiti voljeno mjesto.
Dakle, pobjednik sam.
Ne, ali Marija je preminula.
Vidio sam je.
O, ne.
O, da.
Sine, što je?
Od ugriza zmije pala je u trans.
Moj prvak je s lakoćom probudio
uspavanu ljepoticu.
Tako mi svega. Pa to je čudo!
Hvala ti
Ja sam... ja sam...
Živa.
Uzdravlje.
Jedan ugriz? Tvoja zmija!
Mene je dvaput ugrizla!
Varao si!
Platit ćeš za ovo!
Svih mojih godina, nitko, ni u jednom predjelu,
nije mi uputio takve riječi
i preživio.
Zato te pitam:
Prijetiš li ti to meni, momče?
Razotkrit ću te Katrini.
A onda ćemo nas dvojica podmiriti račune!
Ne možeš do nje u njezinu novom predjelu.
Znam ja to. Vjekovima sam tamo trunuo.
Ispričajte me, molim vas. Moram isplanirati jedno vjenčanje.
Što je bilo?
Čekaj, gdje je Manolo?
Moja sućut, Marija.
Manolo...
Manolo je preminuo.
Ne. To nije moguće.
Moja sućut, draga.
Marija, svima nam je žao zbog Manolove smrti.
Ali Joaquin ti je upravo spasio život.
Vidiš? On će te uvijek štititi.
Generale, nije sad vrijeme.
Molim te, za dobrobit svih, kćeri.
Prisili ga da ostane.
Hoćeš li ostati u San Ángelu ako se udam za tebe?
Da, ali ne...
Prihvaćam Joaquinovu prošnju.
Ah, mlada ljubav.
Moram pronaći Katrinu! Molim vas.
Molim vas, pomozite.
Sine, ostani tu s nama.
Brigama je kraj.
Epske proslave svakog dana.
Uz cijelu obitelj Sánchez.
A churrosa koliko god možeš pojesti.
Hvala vam, ljudi. Ali ne.
Moram biti s Marijom.
To mi je jedina želja.
Kako će se Manolo vratiti?
Zapeo je tamo zauvijek!
A Marija će se udati za Joaquina!
U redu, hoćete li da nastavim?
Jedno je bilo sigurno.
Manolu je trebala pomoć obitelji.
Ako je Katrina tamo gdje je Xibalba trunuo...
Onda je u Zemlji zaboravljenih.
Ne, ne, ne. -Tišina, ti!
Manolo, samo se na jedan način može doći u Zemlju zaboravljenih.
Kroz Pećinu duša
Odlazak bi ti sigurno bio koban!
Pa...
Dobar je dan za kob.
On je pravi Sánchez, kažem vam!
Pravi Sánchez!
To je nemoguće!
Hej! Sretno, mali Sánchezu!
Legendarna Pećina duša
navodno se nalazila na rubu Zemlje upamćenih.
Mnogi su pokušali stići do nje, ali nitko se nikad nije vratio.
Barem ne u jednom komadu.
Caramba, boli me već od gledanja.
Zašto to nije moglo biti Dizalo duša?
Artritis me ubija!
Ima li još puno?
Stigli smo, sine.
Dođite! Što čekate, ljudi?
Nisi vrijedan!
Hej! Nestao mi je artritis!
Djede!
Mama!
Manolo!
Suoči se s labirintom
i zasluži pravo da ti se sudi.
Ne vidim ga! Podigni me!
Vidim ga!
Gdje je nestao?
Ajoj.
Što? Što se događa?
Dobro mu je, dušo. Potpuno mu je dobro.
Čuvaj glavu!
Kako je to lijepo bilo.
Zaslužio si
pravo da ti se sudi.
Ali počuj upozorenje.
Nijedan smrtnik nikad nije prošao.
Za Mariju.
Manolo!
Manolo Sánchez,
tvoje je srce čisto i odvažno.
Ti i tvoji smijete ući.
Da to više nisi ponovio!
Ovo je Pećina duša?
Djede! Imaj malo poštovanja.
To je
bilo...
Zakon, čovječe!
Goleme gromade bile su, ono:
"Bum, bum, bum!" A ti si onda bio, ono...
A onda je došao Čuvar Pećine, koji je bio, ono:
"Sudit ću ti ovim divovskim mačem."
Oprostite, gospodine?
A onda si ti...
Onda si prošao.
Moram pronaći Katrinu.
Katrina?
Nažalost, otišla je, Manolo.
Čekajte! Znate tko sam?
Da, čovječe. Mi znamo svakoga.
Znamo Luisa, Carmen i lokvicu.
Kako si, lokvice?
Zdravo, lokvice.
Sve to piše tu, u Knjizi života.
Samo malo, baš sam nepristojan.
Uđite, svi zajedno!
Manolo i njegova obitelj prvi su u povijesti vidjeli čarobne slapove
što spajaju sve predjele.
Dobrodošli u Pećinu duša!
E, ovo je pećina!
Vidite sve te svijeće?
Svaka je jedan život.
A ja sam vaš skromni, no zapanjujuće zgodni...
Svjećar!
Ne shvaćam.
Čekajte! Nisam izveo ono. Moram izvesti ono.
Gledajte.
Opa!
Čudesno, a?
Ovo je naš posao!
Ovim se mi bavimo!
Gledajte! Ona skupina je vaše mjesto.
A ovo ovdje je Marija.
A pokraj nje, Manolo.
Jedna svijeća plamti životom, dok je druga...
Kaput.
Znate,
dokle god vas se netko živ sjeća,
imate priliku živjeti u Zemlji upamćenih.
Santa Gordita! -Što je?
Chakal je u pohodu.
S njime vašem mjestu stiže kraj.
I neće više biti nikoga tko bi vas pamtio.
Svi ćemo biti zaboravljeni.
Molim vas, Svjećaru.
Pomozite mi da se vratim.
Ne mogu, Manolo.
Santa Chihuahua!
Okej, okej.
Čujte, ljudi, Knjiga života sadrži svačiju priču.
Ali stranice o Manolovu životu...
Prazne su!
Nisi proživio život koji ti je bio zapisan.
Pišeš vlastitu priču!
To je dobro?
Znači, pomoći ćete mi pronaći Katrinu?
Pa, ne bih se smio miješati, ali možda bih mogao nategnuti pravila.
Čisto malčice.
Napokon, danas je Dan mrtvih.
Zar ne, knjigo?
Dođite, idemo.
Vodim vas do Katrine.
Idem sâm. -Sâm?
Čekaj. -Dobro.
Idem i ja sâm.
Mogu nešto reći?
Odmah uz tebe.
Zapravo... -Krenimo svi.
Svi? Ne! Preopasno je za jednu damu!
Nema povlačenja! -Čekajte!
Nema predaje!
Pokušao sam ih upozoriti.
Smjesta sam se pokajao zbog ove odluke!
Sigurno smo na pravome mjestu?
Vi Sánchezi trebate dobro pogledati prije skakanja u čarobne slapove.
Što ako skočite u pogrešan?
Mogli biste završiti u Tijuani.
Mislim da sam tamo umro.
Dobrodošli u Zemlju zaboravljenih.
Žalosna je, a?
Jadničci.
To će se dogoditi i nama ako ne požurimo.
Dođite.
Ono tamo je Xibalbin dvorac.
Katrina!
Moram razgovarati s vama, gospo!
Manolo?
Kako si dospio ovamo?
Dobio sam pomoć.
Pozdrav.
Svjećaru. Carmen!
I Luisova glavo?
Super, vratio mi se artritis.
Znam za okladu.
Xibalba je varao.
Što? -Tako je!
Uz pomoć dvoglave zmije!
Bolje da sad začepite uši.
Xi-bal-ba!
Da, draga?
Kvarni izrode gubavog magareta!
Varao si!
Ponovno!
Taman posla.
A, to.
Ona ima svoju volju. Ili dvije.
To je neoprostivo! -Daj, molim te!
Nisam poslao tu zmiju na Mariju, niti sam dao onu medalju Joaquinu!
Koju medalju?
Onu koju mu nisam dao.
Uopće. Ma kakvi. Nikada. Tko je taj Joaquin?
Ti si Joaquinu dao Medalju vječnog života?
Da.
"Medalju vječnog života"?
Štiti nositelja od smrti i ozljeda.
Možete li me podići, molim vas?
Hvala.
Smijem li ga i ja ošamariti?
Moj sin nije to zaslužio.
Dajte, moram se vratiti.
To bi bilo pravedno.
Molim te, Balby.
"Balby"?
Ne. Nikada.
Bolje me poslušaj! -Ne.
Hej, može jedna oklada?
Oklada? -Ako je dobijem...
Vratit ćete me u život.
Nemaš ti ništa što bih htio. -Ali ja imam.
Ako je dobiješ, Xibalba, smiješ vladati u oba predjela.
Navedite zadatak, koji god hoćete, i porazit ću vas.
Što je? Bojite se da biste mogli izgubiti?
Što ti to radiš, mali?
Jesmo li se dogovorili?
Dogovorili smo se.
Reci mi sada, dječače, zbog čega noćima ne spavaš?
Što te proždire iznutra?
Što je, reci mi, tvoj najveći strah?
Imam ga.
Manolo Sánchez!
Morat ćeš poraziti svakog bika
kojeg je obitelj Sánchez ikada dokrajčila!
To bi bile tisuće!
Sve
u isti
mah!
Ako ispuniš ovaj zadatak
živjet ćeš opet.
A ako ne uspiješ, bit ćeš zaboravljen.
Zauvijek.
To je nemoguće. Neostvarivo je!
Možeš ti to!
Jeste li dobro?
Chakal dolazi! S cijelom vojskom za sobom!
Upozorite generala Posadu, dečki.
Kupit ću vam vremena.
Tko hoće prvi?
Mrzim...
Matadore.
Onda dođi po lekciju.
Manolo!
Bježi odande!
Što je sad ovo?
Carlose! -Carmen!
Manolo! Otac ti je ovdje!
Tata?
Chakal i njegovi ljudi na ulazu su u San Ángel!
Čovječe, koja je ovo bičina.
Marija Posada...
Uzimaš li Joaquina za supruga?
Da.
Za San Ángel, uzimam.
A ti, Joaquine...
Uzimaš li Mariju za suprugu?
D...
Chakal je tu!
Moja medalja. Na drugom mi je odijelu.
Moram ići.
Ali Joaquin je jedini koji može poraziti Chakala.
Možemo se zajedno boriti, tata.
Ustaj i bori se kao Sánchez!
Mama? Što te je dovelo ovamo?
Kolesterol.
Ljudi!
Slušajte me!
Znam da se bojite, ali pogledajte oko sebe.
Znate li što vidim? -Ne.
Vidim ponosan narod spreman na borbu za voljeno mjesto.
I vidim da se u svakome od vas krije neizmjerna snaga.
Da.
Čak i u tebi, Pepe.
Ovaj Dan mrtvih nikad neće biti zaboravljen!
Naučit ćemo Chakala
da se na pogrešno mjesto namjerio!
San Ángele!
Kunem vam se svim našim precima da nećemo pasti!
Ni danas.
Medalja!
Ni nikad!
A sad, tko je sa mnom?
Ti si mi kao sin kojeg nikad nisam imao!
Samo si mnogo zgodnija!
Hej, Chakale! A da napadneš nekog sebi ravnog?
Jer nitko nije toliki, čovječe.
Gdje si ti dosad?
Hvala nebesima...
Hej! Vojniku mali.
Da si mi dao tu medalju.
Smjesta!
Sve ovo je zbog nekakve glupe medalje?
Ti se to šališ?
Ne sada, Marija. Došlo je vrijeme za Joaquina.
Joaquin!
Hej, stari, daj da popričamo.
Joaquin!
Joaquine?
Zvijer je puštena!
Vrijeme je da ovo dokrajčimo.
To!
Dokrajči ga! Dokrajči ga!
Što on to radi?
Uvijek sviraj iz srca Marija
Toro, postiđen sam
Jer večeras shvaćam ja
Da kraljevska se tvoja krv Pijeskom ne prolijeva
S tisućama ostalih Nepravdu si trpio
Ja nudim sad ti ispriku
Na nju si čekao
Žao mi je
Toro, žao mi je
Čuj moj pjev
Znaj da je istinit
Borba nam je suđena
Al' dobrota ti je prirođena
Oprosti, molim te
Daj da volim te
Oprosti, molim te
Daj da volim te
Oprosti, molim te
Daj
Daj da volim te
Uspio je! -Da, uspio je.
Da. To mu priznajem.
Samo, kako je Manolo to izveo?
On je Sánchez.
Xibalba se prevario.
Manolov strah nikada nije bila borba s bikovima.
Rekao sam ti, Sánchezovo muško nikad se ne ispričava.
Tata, ja...
Ali upravo si to promijenio.
Trebao sam biti bolji otac.
Jako mi je žao.
Ne.
Samo si htio najbolje za mene.
Jako se ponosim tobom, sine.
Volim te, tata.
I u tom je trenutku Manolo nadvladao svoj najveći strah.
Da bude svoj.
U skladu s drevnim pravilima...
Dajemo ti život.
Čuvaj se tamo gore, sine.
Molim te, Chakale.
Poštedi ih.
To.
To!
Medalja je moja!
Što?
Manolo?
Pridrži mi ovo, amigo.
Dakle, otac mi kaže da mrziš matadore.
Mrzim svakoga.
Da. Da, čovječe.
Okej. Pripremi se za borbu.
S tobom i kojom vojskom?
Danas je Dan mrtvih, Manolo.
A na naš dan, imamo u izvjesnoj mjeri...
Odriješene ruke.
Sretno!
Hvala!
Nema povlačenja.
Nema predaje!
Sad će mu uspjeti!
Trebamo ga uzeti u sastav.
Sad je tvoj red!
Okej, i ja dobro pjevam.
Rekla sam mu: "Dobro izgledaš. Imaš lijepu kosu."
A on meni: "Imaš i ti lijepu kosu."
Nosiš moje čizme?
Meni ljepše stoje.
Dođi, ljubavniče!
Medalja!
Hvala vam
Zagrli me!
Chakale!
Pronašli smo medalju!
SUBORCI MOJI.
RASPALITE IH GNJEVOM!
?????
Dosta mi je igranja!
Mogu ja to. Mogu ja to.
Ne, ne, ne! Mogu ja to!
Jesam li vam rekla da sam učila i kung fu?
Dosta! -Čuvaj!
Pusti me!
Dajte mi moju medalju, ili će vaša ženska platiti!
Muški. Tipično!
Idi, pronađi medalju.
Ali Marija...
Pronađi medalju.
Ja ću ovo riješiti.
Shvaćam. Joaquin!
Spasit ću te, mali Sáncheze!
Sretno, Manolo!
Razvali ga, unuče.
Kamo ćeš?
Moram doći do vrha!
Imao sam pravo!
Postao si najveći Sánchez svih vremena!
Jeste li za ples, senorita? -Mislila sam da me nikad nećeš pitati.
Prilično dobro, gitaristu.
Sad je tvoj red!
Pazite, sestre!
Spašavajte se!
Bok, Marija!
Bok!
Cijelo mjesto odlazi sa mnom!
Nema više sjena, tata.
Nema povlačenja?
Nema predaje.
Manolo, stup! -Može.
Ne. Ne!
Hej!
Ne prestaj se boriti za ispravno.
Čekaj, što?
Manolo!
Adiós, brate.
Što on to radi?
Ne zaboravi me.
Ne!
Chakal je poražen!
Povlačenje!
Manolo?
Ja sam, ljubavi.
Ali... ali kako si preživio?
Ne gledajte mene.
Joaquine.
Ti si mi dao medalju.
Namjeravao si se žrtvovati...
Za mene.
Zaključio sam da je došlo vrijeme
da budem pravi junak. Poput tebe, Manolo.
Jesi li dobro?
Nikad nisam bistrije vidio.
Vrijeme je da počnemo bacati vlastite sjene.
I pisati vlastite priče.
I tako je Joaquin naučio da ako želiš biti istinski junak...
Moraš biti nesebičan.
Moramo učiniti još jednu stvar.
Sine.
Uzimaš li Manola za supruga?
Da.
Prema ovlasti koju nam daje Knjiga života...
Proglašavamo vas vjenčanima.
Smiješ poljubiti...
Mladoženju?
Bit će ona sjajan Sánchez.
I danas je bio dobar dan...
Mrtvih.
Pa...
Čini se da si dobila okladu, ljubavi.
Kao i moje srce, ponovno.
O, Balby.
Strašno mi je žao, ljubavi.
Zaslužuješ boljega od mene. Sada to znam.
Hoćeš li mi ikada oprostiti?
Opraštam ti.
Mužu, može neka pjesma?
Kako želiš, gospođo Sánchez.
Ostat ću uz tebe
Čak i kad padnemo
Bit ću stijena što te drži I visoko uzdiže
Da stojiš uspravno
I ne dam ti da padneš
Ne dam ti da
Odeš
Jer gdje god da si ti Jer gdje god da si ti
I ja sam
Jer gdje god da si ti Jer gdje god da si ti
I ja sam
Ta srca dva sad spojimo Da složno mogu kucati
Jedno se drugom zavjetujmo Da vječno ćemo se
Voljeti
I ne dam ti da padneš
Ne dam ti da padneš
Ne dam ti da odeš
Jer gdje god da si ti Jer gdje god da si ti
I ja sam
I ja sam tu
Jer gdje god da si ti
I ja sam
I ja sam tu
Jer gdje god da si ti Jer gdje god da si ti
I ja sam
I svijet se i dalje vrti.
I priče se i dalje okreću.
I ljudi dolaze, i ljudi odlaze...
Ali nikad ne bivaju zaboravljeni.
A jedina istina koju zaista znamo ponovno se pokazala točnom.
Da ljubav, prava ljubav,
ona istinski, istinski dobra vrsta ljubavi...
Nikad ne umire.
Caramba, svaki put me dirne.
Okej, djeco, zatvaramo.
Autobus vas čeka vani.
Adiós, lijepa gospođo!
Adiós, Sasha!
Katrina?
Katrina!
Neprestano me oduševljavaš...
Ljubavi moja. Kakva strast.
Svatko može umrijeti.
Ova djeca će imati hrabrosti da žive.
Kladim se da si u pravu, ljubavi.
Hej, napišite svoju priču.
Prijevod: Vladimir Cvetković Sever